A relichión tradicional maorí, isto ye, o sistema de creyencias pre-europeu d'o pueblo maorí, ye una mica diferent  d'aquell provenient d'a suya  Polinesia Oriental nativa (Hawaiki Nui), tenendo una concepción de tot, incluyindo-ie os elementos naturals y todas as cosas vivas, como conectau por una descendencia común a traviés d'o whakapapa u chenealochía. D'alcuerdo con isto, se creye que todas as cosas poseyen una fuerza vital u mauri. Ilustrando iste concepto de conectividat a traviés d'a  chenealochía se troban as personificacions d'os tiempos pre-contacto: Tangaroa yera a personificación de l'ocián y l'ancestro u orichen de totz os peixes; Tāne yera a personificación d'a selva y l'orichen de todas as aus y Rongo yera a personificación d'as actividatz pacificas y l'agricultura y l'ancestro de todas as plantas cautivadas.  (Seguntes beluns, a personificación suprema d'os maorís yera Io; encara que ista ideya ye controvertida.)